

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՀԱՇՎԵՔՆՆԻՉ ՊԱԼԱՏ

**Ո Ր Ո Շ ՈՒ Մ**

2025 թվականի հուլիսի 24-ի № 51-Լ

**ՀԱՇՎԵՔՆՆԻՉ ՊԱԼԱՏԻ 2024 ԹՎԱԿԱՆԻ ՆՈՅԵՄԲԵՐԻ 29-Ի № 123-Լ ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով Հաշվեքննիչ պալատի մասին օրենքի 10-րդ հոդվածի 1-ին մասի 2-րդ և 11-րդ կետերով և «Նորմատիվ իրավական ակտերի մասին» օրենքի 33-րդ հոդվածի 1-ին մասի 1-ին և 3-րդ կետերով և 3-րդ մասով` Հաշվեքննիչ պալատը

**Ո Ր Ո Շ ՈՒ Մ Է`**

1. Հաշվեքննիչ պալատի 2024 թվականի նոյեմբերի 29-ի «Հաշվեքննիչ պալատի 2025 թվականի գործունեության ծրագիրը և Հաշվեքննիչ պալատի 2025 թվականի գործունեության ծրագրի առաջին բաժնով նախատեսված ծրագրային կետերի ընտրության հիմնավորումը հաստատելու մասին» № 123-Լ որոշման մեջ կատարել հետևյալ լրացումը և փոփոխությունը՝
2. որոշման № 1 հավելվածի 1-ին բաժնի 1-ին կետի «Հաշվեքննության օբյեկտ» սյունյակը «2025» թվից առաջ լրացնել «Հայաստանի Հանրապետության» բառերով,
3. որոշման № 1 հավելվածի 1-ին բաժնի 1-ին կետի «Հաշվեքննության առարկա» սյունյակի «2025 թվականի պետական բյուջեի մուտքերի ձևավորման և ելքերի իրականացման կանոնակարգված գործունեություն» բառերը փոխարինել «Հայաստանի Հանրապետության 2025 թվականի պետական բյուջեի կատարում» բառերով,
4. որոշման № 2 հավելվածի 2-րդ գլուխը շարադրել հետևյալ խմբագրությամբ՝

«**2․** **2025 ԹՎԱԿԱՆԻ ԳՈՐԾՈՒՆԵՈՒԹՅԱՆ ԾՐԱԳՐԻ 1-ԻՆ ԲԱԺՆԻ ՊԵՏԱԿԱՆ ԲՅՈՒՋԵԻ ՖԻՆԱՆՍԱԿԱՆ ՀԱՇՎԵՔՆՆՈՒԹՅՈՒՆ**

Հաշվեքննիչ պալատի 2024 թվականի սեպտեմբերի 9-ի № 91-Լ որոշմամբ հաստատված՝ «Հաշվեքննիչ պալատի գործունեության ծրագիրը կազմելու կարգի» 26-րդ կետի 1-ին ենթակետի համաձայն պետական բյուջեի ֆինանսական հաշվեքննության առարկան պետական բյուջեի կատարումն է, որի շրջանակում հաշվեքննվում են պետական բյուջեով նախատեսված ծրագրերը։ Պետական բյուջեի կատարման վերաբերյալ եզրակացությամբ «Հաշվեքննիչ պալատի մասին» օրենքի 24-րդ հոդվածի 2-րդ մասով սահմանված կարծիքներից մեկը տրվում է պետական բյուջեի կատարման վերաբերյալ Կառավարության հաշվետվության մասով, այն հանագամանքի հաշվառմամբ, որ համաձայն «Հաշվեքննիչ պալատի մասին» օրենքի 24-րդ հոդվածի 3-րդ մասի՝ Հաշվեքննիչ պալատը պետական բյուջեի կատարման վերաբերյալ եզրակացությունն Ազգային ժողով է ներկայացնում Կառավարության կողմից պետական բյուջեի կատարման վերաբերյալ հաշվետվությունն Ազգային ժողով ներկայացվելուց հետո՝ մեկ ամսվա ընթացքում:»։

1. Սույն որոշումն ուժի մեջ է մտնում հրապարակմանը հաջորդող օրվանից:

|  |  |  |
| --- | --- | --- |
| ՀԱՇՎԵՔՆՆԻՉ ՊԱԼԱՏԻ ՆԱԽԱԳԱՀ |  | ԱՏՈՄ ՋԱՆՋՈՒՂԱԶՅԱՆ |